פירוש נוסף ערך זה עוסק בטורניר משחקי ידידות בכדורגל. אם התכוונתם לתחרות כדורגל אירופית שידועה גם בשם גביע האלופות, ראו ליגת האלופות.

ריאל מדריד נגד מנצ'סטר יונייטד באצטדיון מישיגן בשנת 2014
**גביע האלופות הבין-לאומי** (באנגלית: **International Champions Cup**; בראשי תיבות: **ICC**) הוא טורניר כדורגל ידידותי שנתי, המשוחק לפני תחילת העונה הסדירה, בחודשים יולי ואוגוסט. רוב הקבוצות המשתתפות בטורניר הן מאירופה, ובשנתיים הראשונות הן שיחקו רק בארצות הברית ובקנדה, אבל עם השנים גם בסין, אוסטרליה, ומשחקים בודדים היו גם במקסיקו ובאירופה.

גביע האלופות הבינלאומי נוסד על ידי Relevent Sports, חטיבה של RSE ventures, חברת מיזמי ספורט שנוסדה בשנת 2012 על ידי הבעלים של קבוצת הפוטבול מיאמי דולפינס, המיליארדר סטיבן רוס ומנכ"ל הניו יורק ג'טס לשעבר, מאט היגינס.

במהלך הטורניר בשנת 2014, במשחק בין מנצ'סטר יונייטד לבין ריאל מדריד באצטדיון מישיגן, נקבע שיא של כל הזמנים של כמות צופים במשחק כדורגל בארצות הברית עם 109,318 צופים. בשנת 2017 ריאל מדריד וברצלונה שיחקו במסגרת הטורניר, באל קלאסיקו השני אי פעם שמשוחק מחוץ לספרד, ובמשחק עצמו ברצלונה ניצחה 3–2.

בשנת 2018, חברת Relevent השיקה את גביע האלופות הבינלאומי גם בכדורגל נשים. ארבע קבוצות, שלוש אירופאיות ואחת אמריקאית, כאשר "נורת' קרוליינה קוראג'" האמריקאית ניצחה את אולימפיק ליון בגמר 0-1 וזכתה בגביע האלופות הבינלאומי הראשון לנשים. טורניר העתיד של ה-ICC החל גם כן בשנת 2018 עם 24 קבוצות, 8 אקדמיות מאירופה, 8 אקדמיות של הMLS, ו-8 קבוצות אול-סטאר אמריקאיות של כמה מדינות ארצות הברית. בגמר הטורניר העתיד, גברה באיירן מינכן על צ'לסי בתוצאה 1-3, וזכתה בגביע ה-ICC Futures הראשון.

פורמט
-----

הסמליל הישן של גביע האלופות הבינלאומי (2013-2017).
הפורמט השתנה כמ הפעמים לאורך השנים, ומספר הקבוצות המשתתפות בטורניר גם כן משתנה מדי שנה.

### הפורמט הנוכחי

כיום הטורניר משוחק כיחידה אחת עולמית בלי הפרדה לאזורים גאוגרפים. הקבוצות המשתתפות משובצות בטבלה אחת, וכל קבוצה משחקת שלושה משחקים נגד חלק מן הקבוצות המשתתפות האחרות. בסיום כל המשחקים הקבוצה בעלת מספר הנקודות הגבוה ביותר, מוכתרת כאלופת הטורניר.

שיטת הניקוד בטורניר שונה במעט מהרגיל, על ניצחון בתוך פרק הזמן החוקי של ה-90 דקות קבוצה מקבלת 3 נקודות, ועל הפסד בפרק זמן של 90 דקות מקבלים 0 נקודות. בגביע האלופות הבינלאומי אין אפשרות לסיים משחק בתיקו, לכן במקרה של שוויון בתוצאה לאחר שתמו 90 דקות עוברים ישר לדו-קרב בעיטות עונשין, ואין הארכה. על ניצחון בפנדלים מקבלים 2 נקודות, ועל הפסד בפנדלים מקבלים נקודה אחת.

\* הפורמט הנוכחי בשימוש משנת 2018.  

### שינויים בפורמט לאורך שנות קיום הטורניר

בשנת 2013 הטורניר חולק לשני בתים "מזרח" ו-"מערב" בעלי 4 קבוצות כל אחד, המבוססים על מיקום קיום המשחקים. הקבוצות לא שיחקו במבנה מעגלי (כל אחת נגד שלוש האחרות); במקום זאת, התקיים מחזור ראשון של משחקים, ושתי המנצחות משני המשחקים במחזור הראשון התמודדו זו נגד זו במחזור השני, ושתי המפסידות משני המשחקים בסיבוב הראשון שיחקו זו מול במחזור השני. שתי הקבוצות משני הבתים שינצחו את שני המשחקים הראשונים יעפילו לגמר הטורניר. שלוש הקבוצות האחרות מכל בית ידורגו על סמך התוצאות שלהן בשני המשחקים ששיחקו. שיטת הניקוד הייתה כך: על ניצחון במשחק בתוך 90 הדקות החוקיות מוענקות 2 נקודות, ואם המשחק לא הוכרע תוך הזמן החוקי, יערך דו-קרב בעיטות עונשין על מנת לקבוע את המנצחת (לא אופשר למשחקים להסתיים בתיקו) אשר מוענקת לה רק נקודה אחת בלבד. ובנוסף עם השיטות מסורתיות של הדירוג - הפרש שערים, מספר שערים שהובקעו, וכו'- אשר יקבעו את הדירוג במקרה של שוויון בנקודות בין שתי קבוצות. לאחר שכל הקבוצות בבתים דורגו, הן היו מוצלבות עם הדירוג המקביל מהבית השני, השנייה נגד השנייה, השלישית נגד השלישית, הרביעית נגד הרביעית, כשתוצאות המשחקים האלה קובעות את המיקום הסופי בטורניר עבור כל קבוצה, ממקום 1 (הזוכה) עד ל-8 (האחרונה).

בשנת 2014, שיטה מסובכת זו הוחלפה. 8 הקבוצות הופרדו לשני בתים ללא תלות באזורים גאוגרפים, בפורמט מעגלי, כשכל קבוצה משחקת נגד כל שלוש בקבוצות האחרות באותו בית. לאחר שכל קבוצה שיחקה שלושה משחקים, הקבוצות שמדורגות במקום הראשון בשני הבתים מעפילות לגמר הטורניר, ומתמודדות זו מול זו על הזכייה בטורניר.

החל משנת 2015 הטורניר הופרד לשלושה אזורים גאוגרפים שונים, והוכתרה זוכה עבור כל אזור בנפרד בהתבסס על מספר הנקודות שהקבוצה צברה. מהדורות 2015 ו-2016 נערכו בשלושה אזורים גאוגרפים: בצפון אמריקה ובאירופה (כיחידה אחת), אוסטרליה וסין. בטורנירים באוסטרליה ובסין (ריאל מדריד השתתפה בשניהם) היו שלוש קבוצות בכל אחד, כשכל קבוצה פוגשת את שתי הקבוצות האחרות פעם אחת, באזור צפון אמריקה ובאירופה השתתפו עשר קבוצות (כולל שלוש קבוצות מה-MLS) ששיחקו ארבעה משחקים כל אחת. מהדורת 2016 שמרה על פורמט זהה והאזורים, כשקבוצת ליגת העל האוסטרלית, מלבורן ויקטורי הצטרפה ככבוצה הרביעית באזור אוסטרליה. בשנת 2017 החליפה סינגפור את אוסטרליה כאחד משלושת האזורים.

בשנת 2018, כל 18 הקבוצות המשתתפות בטורניר שיחקו במסגרת טבלה אחת בלי חלוקה לאזורים או מדינות. במסגרת הטורניר, כל קבוצה משחקת שלושה משחקים והקבוצה עם מספר הנקודות הרב ביותר תוכתר לזוכה בטורניר. המשחקים התקיימו ברחבי 15 ערים בארצות הברית, 7 באירופה ו-1 בסינגפור.

עבור מהדורת 2019, 12 קבוצות השתתפו בטורניר בשנה זו. גוודלחרה השתתפה לראשונה בטורניר זה והיא הקבוצה הלא אירופית היחידה שמשתתפת. המשחקים נערכו ב-15 ערים בארצות הברית, אירופה, סינגפור וסין.

תוצאות לפי שנים
---------------

### חלוקה אזורית (2013–2017)

| שנה | מס' קבוצות | צפון אמריקה ואירופה | אוסטרליה | סין | סינגפור |
| --- | --- | --- | --- | --- | --- |
| זוכה | סגנית | זוכה | סגנית | זוכה | סגנית | זוכה | סגנית |
| 2013 | 8 | ספרדספרד **ריאל מדריד** | אנגליהאנגליה צ'לסי | לא התקיים | לא התקיים | לא התקיים |
| 2014 | 8 | אנגליהאנגליה **מנצ'סטר יונייטד** | אנגליהאנגליה ליברפול |
| 2015 | 15 | צרפתצרפת **פריז סן-ז'רמן** | ארצות הבריתארצות הברית ניו יורק רד בולס | ספרדספרד **ריאל מדריד** | איטליהאיטליה רומא | ספרדספרד **ריאל מדריד** | איטליהאיטליה מילאן |
| 2016 | 17 | צרפתצרפת **פריז סן-ז'רמן** | אנגליהאנגליה ליברפול | איטליהאיטליה **יובנטוס** | ספרדספרד אתלטיקו מדריד | לא נקבעה זוכה עקב ביטול משחק |
| 2017 | 15 | ספרדספרד **ברצלונה** | אנגליהאנגליה מנצ'סטר סיטי | לא התקיים | לא נקבעה זוכה | איטליהאיטליה **אינטר מילאנו** | גרמניהגרמניה באיירן מינכן |

### עולמי

| שנה | מס' קבוצות | זוכה | סגנית |
| --- | --- | --- | --- |
| 2018 | 18 | אנגליהאנגליה **טוטנהאם הוטספר** | גרמניהגרמניה בורוסיה דורטמונד |
| 2019 | 12 | פורטוגלפורטוגל **בנפיקה ליסבון** | ספרדספרד אתלטיקו מדריד |

תוצאות לפי מועדונים
-------------------

| מועדון | זכיות | סגנויות | שנות זכייה | שנות סגנות |
| --- | --- | --- | --- | --- |
| ספרדספרד ריאל מדריד | 3 | 0 | 2013, 2015, 2015 | — |
| צרפתצרפת פריז סן-ז'רמן | 2 | 0 | 2015, 2016 | — |
| אנגליהאנגליה מנצ'סטר יונייטד | 1 | 0 | 2014 | — |
| איטליהאיטליה יובנטוס | 1 | 0 | 2016 | — |
| ספרדספרד ברצלונה | 1 | 0 | 2017 | — |
| איטליהאיטליה אינטר מילאנו | 1 | 0 | 2017 | — |
| אנגליהאנגליה טוטנהאם הוטספר | 1 | 0 | 2018 | — |
| פורטוגלפורטוגל בנפיקה ליסבון | 1 | 0 | 2019 | — |
| אנגליהאנגליה ליברפול | 0 | 2 | — | 2014, 2016 |
| אנגליהאנגליה צ'לסי | 0 | 1 | — | 2013 |
| איטליהאיטליה מילאן | 0 | 1 | — | 2015 |
| ארצות הבריתארצות הברית ניו יורק רד בולס | 0 | 1 | — | 2015 |
| איטליהאיטליה רומא | 0 | 1 | — | 2015 |
| ספרדספרד אתלטיקו מדריד | 0 | 1 | — | 2016 |
| גרמניהגרמניה באיירן מינכן | 0 | 1 | — | 2017 |
| אנגליהאנגליה מנצ'סטר סיטי | 0 | 1 | — | 2017 |
| גרמניהגרמניה בורוסיה דורטמונד | 0 | 1 | — | 2018 |
|

תוצאות לפי מדינות
-----------------

| מדינה | זכיות | סגנויות | סך הכל |
| --- | --- | --- | --- |
| ספרדספרד ספרד | 4 | 1 | 5 |
| אנגליהאנגליה אנגליה | 2 | 4 | 6 |
| איטליהאיטליה איטליה | 2 | 2 | 4 |
| צרפתצרפת צרפת | 2 | 0 | 2 |
| פורטוגלפורטוגל פורטוגל | 1 | 0 | 1 |
| גרמניהגרמניה גרמניה | 0 | 2 | 2 |
| ארצות הבריתארצות הברית ארצות הברית | 0 | 1 | 1 |
|

קישורים חיצוניים
----------------

ויקישיתוף מדיה וקבצים בנושא **גביע האלופות הבין-לאומי** בוויקישיתוף
* אתר האינטרנט הרשמי של גביע האלופות הבין-לאומי (באנגלית)
* גביע האלופות הבין-לאומי, ברשת החברתית פייסבוק

* גביע האלופות הבין-לאומי, ברשת החברתית אקס (טוויטר)

* גביע האלופות הבין-לאומי, ברשת החברתית אינסטגרם

* גביע האלופות הבין-לאומי, סרטונים בערוץ היוטיוב

הערות שוליים
------------

1. ↑  International Champions Cup to feature Galaxy, Real Madrid and "Juventus "esbisoccer ‏ 16 באפריל 2013
2. ↑  Michigan Crowd at Man U and Real Madrid Soccer Match Sets U.S. Attendance Record, באתר "Mashable" ‏ 3 באוגוסט 2014
3. ↑  El Clásico Miami brings thousands of fans, millions of dollars to South Florida Biz Journals ‏, 26 ביולי 2017
4. ↑  North Carolina Courage hold on for 'good, gutsy, American' win in ICC women's final Sun Sentinel ‏, 30 ביולי 2018
5. ↑  The International Champions Cup Futures Youth Soccer Tournament Has Lofty Goals si.com ‏, 20 ביולי 2018
6. ↑  Bayern wins ICC Futures Championship, defeats Chelsea SBNation ‏, 23 ביולי 2018
7. ↑  מהדורות 2014 ו-2017 לא שוחקו באירופה
8. ↑  יעקב זיו, ‏‏יחכו לספטמבר: נדחה הדרבי בין סיטי ליונייטד, באתר ספורט1, 25 ביולי 2016
9. ↑  משום שבורוסיה דורטמונד, אינטר מילאנו, ארסנל ואולימפיק ליון שיחקו רק משחק אחד, בעוד שמילאן ובאיירן מינכן שיחקו שני משחקים.
10. ↑  מהדורת 2018 התקיימה כטורניר עולמי, ללא חלוקה ליבשות/מדינות.
11. ↑  מהדורת אוסטרליה
12. ↑  מהדורת סין